Държавен вестник, бр. 81, 2016 г., стр. 39

БРОЙ  81	
Д Ъ Р Ж А В Е Н  В Е С Т Н И К 	
СТР.  39  
1. текущото състояние на съоръжението; 
2. динамиката на водното ниво в язовира; 
3. настъпването на извънредно събитие.
Чл. 188. (1) На визуален контрол подлежат 
малките язовирни стени, съоръженията към 
тях, горният и долният участък. 
(2) При липса на други указания визуален 
контрол на малката язовирна стена и на съ-
оръженията към нея и на горния и долния 
участък се прави седмично. 
Чл. 189. При първоначално завиряване 
наблюденията и измерванията са ежедневни. 
Пълно измерване се прави при запълване 
на езерото до 1/2 от дълбочината му и при 
достигане на НВРВН. 
Чл. 190. Наблюдения и измервания с уве-
личена честота до ежедневни се извършват 
при висока вълна или след земетресения, при 
значително увеличена филтрация, премества-
ния и деформации. 
Чл. 191. При отсъствие на други указания 
наблюденията и измерванията с КИС се правят 
поне веднъж на шест месеца. 
Раздел V
Наблюдения и измервания при преминаване 
на високи води и след извънредни събития
Чл. 192. Готовността на съоръженията за 
провеждането на високи води в периода на 
прииждане се установява посредством: 
1. преглед на затворните органи на облек­
чителните и водовземните съоръжения; 
2. оглед на горния и долния участък.
Чл. 193. В периода на провеждане на ви-
соки води състоянието на малките язовирни 
стени от насипни материали и на съоръже-
нията към тях се следи, като се изпълняват 
контролни визуални огледи на билото и въз-
душния откос на стените, на преливниците 
и на енергогасителите съгласно програмите 
за технически контрол. 
Чл. 194. След провеждане на високата 
вълна се извършват: 
1. подробен визуален оглед на състояние-
то на малката язовирна стена, преливните и 
гасителните съоръжения и на речното корито 
до 500 m след язовирната стена; особено вни-
мание при огледите се обръща на: 
а) връзките на бетоновите конструкции 
със земнонасипни съоръжения; 
б) ерозията и отлаганията след преливните 
съоръжения; 
в) участъците, където са се появили течове 
и суфозионни явления; 
2. измервания съобразно програмата за 
технически контрол и се дава заключение за 
техническото състояние на язовирните стени 
и на съоръженията към тях. 
Чл. 195. При регистриране на земетръс се 
извършват огледи на всички съоръжения и 
оперативни измервания – съгласно предвиде-
ното в проекта за експлоатация. 
Раздел VI
Обработка на резултатите – методика и до­
кументация
Чл. 196. (1) Обемът, видът, формата и 
начинът за документиране на резултатите от 
измерванията са определени в проектната до-
кументация и в инструкцията за експлоатация.
(2) Данните от техническия мониторинг 
се включват в досието на обекта съгласно 
изискванията на единната номенклатура. 
Чл. 197. (1) Всички наблюдения и отчети 
се вписват в съответен журнал (форма) преди 
и след първичната обработка. 
(2) Методиката за обработка на резултатите 
се указва в инструкцията за експлоатация и 
в паспорта на всеки от уредите. 
(3) Резултатите от всички наблюдения и 
отчети, както и тяхната първична обработка, 
извършена от оператора, се нанасят в същест-
вуващата база данни и на хартиен носител. 
Г л а в а  ч е т в ъ р т а
ДОКУМЕНТАЦИЯ ЗА ЕКСПЛОАТАЦИЯ 
НА МАЛКИТЕ ЯЗОВИРНИ СТЕНИ И НА 
СЪОРЪЖЕНИЯТА КЪМ ТЯХ
Раздел I
Общи положения
Чл. 198. Документацията за всяка малка 
язовирна стена и на съоръженията към нея 
се съхранява в досието на обекта. 
Чл. 199. (1) Досието на обекта включва 
документацията от фазата на предварителните 
проучвания за язовирните стени и съоръ-
женията към тях, включително до етапа на 
извеждане от експлоатация или ликвидация 
съгласно действащата нормативна уредба. 
(2) Документацията по ал. 1 се оформя 
съгласно изискванията на тази наредба и На-
редба № 3 от 2003 г. за съставяне на актове и 
протоколи по време на строителството. 
Чл. 200. Досието на обекта се открива при 
въвеждането му в експлоатация и се закрива 
при ликвидацията му. 
Чл. 201. Досието на обекта се води в 
съответствие с изискванията за съхранение 
и ползване на документацията и Единната 
номенклатура. 
Чл. 202. (1) При извеждане от експлоатация 
и/или ликвидация на малки язовирни стени и 
на съоръженията към тях досието на обекта 
се предава на съответния областен управител. 
(2) Областният управител съхранява доси-
ето на обекта в съответствие с изискванията 
на Закона за националния архивен фонд. 
Раздел II
Проектна документация
Чл. 203. (1) Проектната документация се 
класира в досието на обекта по реда на ней-
ното разработване, като се следва логическата 
връзка между отделните проектни разработки.